এদিকে জাতীয় প্রেসক্লাবের সামনে বাম গণতান্ত্রিক জোটের এক সমাবেশ সিপিবি’র সভাপতি মুজাহিদুল ইসলাম সেলিম বলেছেন, দেশ আজ মহাবিপদে। এ অবস্থায় জনগণের ভোট ও ভাতের লড়াই চলতে থাকবে। সংলাপের পাশাপাশি আন্দোলনও চলবে। কারো কথায় কোনোটা থেমে থাকবে না। আজ সকালে অনুষ্ঠিত এ সমাবেশে সেলিম আরো বলেছেন, আওয়ামী দুঃশাসনে জনগণের জীবন বিপর্যস্ত। আওয়ামী লীগের নেতাকর্মীদের নানা ধরনের অত্যাচারে আজ মানুষ ঘরে থাকতে পারছে না।